নিশানে ইফতিখার
নিশানে ইফতেখার (উসমানীয় তুর্কি: نشانِ افتخار) ছিল উসমানীয় সাম্রাজ্যের দ্বিতীয় সর্বোচ্চ মর্যাদার বীরত্বের পুরস্কার। এটি ১৮৩১ সালের ১৯শে আগস্ট সুলতান দ্বিতীয় মাহমুদ দ্বারা প্রতিষ্ঠিত হয়েছিল। এটি ইংরেজিতে অর্ডার অব গ্লোরি (ইংরেজি: Order of Glory) নামে প্রসিদ্ধ। ১৮৫১ সালে অর্ডার নিশানে মাজেদি প্রতিষ্ঠার পর নিশানে ইফতেখারকে বাতিল করা হয়নি, বরং দ্বিতীয় আবদুল হামিদের শাসনামলেও পুরস্কৃত করা অব্যাহত ছিল। ১৮৩৫ সালে উসমানীয় খিলাফতের অধীনে থাকা তিউনিসিয়ায় সেখানকার বে মুস্তাফা ইবনে মাহমুদ তিউনিসিয়ার জন্য নিশানে ইফতেখার প্রতিষ্ঠা করেন। সেখানে এটি ১৯৫৭ সাল পর্যন্ত পদকটি দেয়া হচ্ছিল।